– Žemės ūkio ir kaimo plėtros GD ataskaitos apie tiesioginės paramos ūkininkams paskirstymą. Žemės ūkio ir kaimo plėtros GD numato laipsniškai plėtoti ataskaitų teikimą per kitus metus, kad būtų galima įvertinti 2013 m. bendros žemės ūkio politikos (BŽŪP) reformos poveikį. Toks ataskaitų teikimas būtų tvirtas būsimų politinių sprendimų pagrindas. Jau 2015 m. Žemės ūkio ir kaimo plėtros GD metinėje veiklos ataskaitoje Komisija įsipareigojo pradėti teikti BŽŪP paramos paskirstymo ataskaitas;

Kai kurie klausimai taip pat buvo iškelti per biudžeto įvykdymo patvirtinimo procedūras Taryboje.

Per biudžeto įvykdymo patvirtinimo procedūras pranešėja biudžeto įvykdymo patvirtinimo klausimais ir kiti Biudžeto kontrolės komiteto nariai iškėlė įvairių klausimų, kurie pateikti prašymuose, pateikiamuose Europos Parlamento rezoliucijoje dėl biudžeto įvykdymo patvirtinimo.

Europos Parlamento pranešėja Komisijos biudžeto įvykdymo patvirtinimo klausimais ponia M. Dlabajová pabrėžė būtinybę užtikrinti biudžeto įvykdymo patvirtinimo „tęstinumą ir naujoviškumą“. Aptarusi didėjantį dėmesį veiklos rezultatų klausimams, pranešėja taip pat kalbėjo apie tolesnes Komisijos priemones, susijusias su EP prašymais, pateiktais per ankstesnių metų biudžeto įvykdymo patvirtinimo procedūras. Pirmininko pavaduotoja K. Georgieva palaikė šį požiūrį ir pareiškė: „Turėtume mokytis iš praeities, kad užtikrintume geresnę ateitį, o biudžeto įvykdymo patvirtinimas yra puiki galimybė tai daryti.“

– Europos Sąjungos biudžeto ilgalaikio grynųjų pinigų srauto prognozė. Savo komunikate dėl DFP laikotarpio vidurio peržiūros Komisija pateikė mokėjimų prognozę, kurioje įvertinamas dabartinių viršutinių ribų tvarumas ir pateikiamas įsipareigojimų panaikinimo ir įsipareigojimų neįvykdymo tendencijų iki dabartinės DFD pabaigos įvertinimas.

– Komisijos narių elgesio kodekso peržiūra. Komisija yra įsipareigojusi rodyti pavyzdį ir užtikrinti, kad šis kodeksas atitiktų aukščiausiąjį standartą. Kalbant apie buvusios narių veiklą pasibaigus jų kadencijai, Elgesio kodekse nustatytas įpareigojimas 18 mėnesių laikotarpiu pranešti apie numatytą veiklą ir draudimas užsiimti lobizmu arba tarpininkauti Komisijos nariams klausimais, kuriais buvo atsakingi per savo kadenciją. Be to, Sutarties dėl Europos Sąjungos veikimo 245 straipsnio antroje pastraipoje nustatyta, kad pareigos elgtis sąžiningai ir apdairiai jie laikosi ir baigę eiti savo pareigas.

– tolesni Europos mokyklų veiksmai dėl Europos Audito Rūmų rekomendacijų. Komisija toliau aktyviai rems Europos mokyklas ir gerbs visišką jų savarankiškumą. Komisija nedvejodama balsuos Europos mokyklų valdytojų taryboje prieš biudžeto įvykdymo patvirtinimą mokykloms, jei manys, kad siūlomų veiksmų nepakanka rizikai sumažinti;

– konkrečių generalinių direktoratų indėlio per Europos semestrą rengiant konkrečioms šalims skirtas rekomendacijas skelbimas jų metinėse veiklos ataskaitose. Atitinkami generaliniai direktoratai toliau teiks pranešimus apie savo indėlį per Europos semestrą rengiant konkrečioms šalims skirtas rekomendacijas savo 2015 m. ir kitų finansinių metų metinėse veiklos ataskaitose;

– Europos kovos su sukčiavimu tarnybos (OLAF) ir jos Priežiūros komiteto darbo tvarka. 2016 m. kovo 4 d. Komisija pateikė savo pasiūlymą teisės aktų leidėjams;

– susitarimai dėl tabako gaminių (konkrečios pastabos pateikiamos 5.3 punkte);

– prieglobstis ir migracija. Komisijos narys D. Avramopoulos 2016 m. liepos 13 d. Europos Parlamento biudžeto kontrolės komitete pristatė esamą priemonių, kurių Sąjunga ėmėsi šioje srityje, finansavimo ir įgyvendinimo padėtį ir ypatingą dėmesį skyrė kontrolės ir pranešimų teikimo sistemoms.

Komisija taip pat toliau nagrinėjo konkretų Europos Parlamento prašymą nepriimti naujos Komisijos ekspertų grupėms skirtos sistemos, kol neįvyko pirmojo pirmininko pavaduotojo F. Timmermanso, Europos ombudsmeno, pagrindinių EP ir pilietinės visuomenės narių susitikimas. Komisija patvirtina, kad, rengiant naujas taisykles, įvairiomis progomis vyko pirmojo pirmininko pavaduotojo ir jo kabineto įvairaus formato susitikimai su visais atitinkamais EP rezoliucijoje nurodytais veikėjais ir pasiūlyta surengti daugiau susitikimų politiniu lygiu. Taigi Komisija laiko, kad yra įvykdžiusi šį Europos Parlamento prašymą.

2. Veiklos rezultatai kaip antrasis biudžeto įvykdymo patvirtinimo procedūros ramstis

Europos Parlamentas ir Taryba palaiko nuostatą, kuria veiklos rezultatai prilyginami antrajam biudžeto įvykdymo patvirtinimo procedūros ramsčiui ir juo papildomas tradicinis – reikalavimų vykdymo klausimų – ramstis. Šis naujas metodas atitinkamai atspindimas pagrindiniuose prašymuose, kuriuos abi institucijos pateikė dėl 2014 m. biudžeto įvykdymo patvirtinimo.

Europos Parlamentas pateikė du pagrindinius prašymus, atitinkamai susijusius su daugiametės finansinės programos ir politinių programų rengimo laikotarpių suderinimu bei stipresne sąsaja su strategijos „Europa 2020“ tikslais ir partnerystės susitarimais bei veiklos programomis.

Pirmiau minėtuose raštuose pirmininko pavaduotoja K. Georgieva pabrėžė, kad Komisija yra tvirtai įsipareigojusi: a) siekti, kad vykdant finansinį programavimą atitinkamos biudžeto lėšos būtų skiriamos ilgesnio laikotarpio politikos prioritetams ir b) įgyvendinti Europos Parlamento ir Tarybos patvirtintą teisės aktų sistemą, kad pagerintų ataskaitų apie ESI fondų indėlį įgyvendinant Sąjungos pažangaus, tvaraus ir integracinio augimo strategiją teikimo procesą.

Be to, Europos Parlamentas prašo Komisijos plačiau naudoti galiojančių teisės aktų teikiamas galimybes, susijusias su veiklos lėšų rezervu. Komisija iš tiesų įgyvendins galimybes, kurias teikia teisės aktai, ir laikosi nuomonės, kad galiojanti teisinė sistema jau suteikia pakankamai paskatų valstybėms narėms gerinti veiklos rezultatus. Jei reikia toliau stiprinti veiklos lėšų rezervo taisykles, to bus imtasi rengiantis laikotarpiui po 2020 m.

Europos Parlamentas ragina Komisiją gerinti ataskaitų veiklos rezultatų klausimais teikimo procedūrą. Komisija pateikė naująją 2015 m. metinę ES biudžeto valdymo ir veiklos rezultatų ataskaitą, kurioje sujungtos dvi ankstesnės ataskaitos: metinė vertinimo ataskaita, rengiama pagal SESV 318 straipsnį, ir apibendrinamoji ataskaita, kurios reikalaujama pagal Finansinio reglamento 66 straipsnio 9 dalį. Ataskaitą sudaro informacija apie ES biudžeto vykdymo ir valdymo veiklos rezultatus, taigi, joje išsamiai apžvelgiama, kaip ES biudžetas padeda siekti Sąjungos politikos prioritetų, kokį vaidmenį atlieka Komisija, puoselėdama veiklos rezultatų kultūrą, taip pat užtikrindama, kad būtų laikomasi griežčiausių biudžeto valdymo standartų, ir skatindama jų laikytis. Ataskaita yra svarbus Komisijos indėlis į metinio biudžeto įvykdymo patvirtinimo procesą.

Susitelkimas, operatyvumas ir rezultatai – pagrindiniai daugelio iniciatyvų principai, kuriais vadovaujamasi keturiose skirtingose srityse, kaip parodyta naujoje metinėje valdymo ir veiklos rezultatų ataskaitoje. Šis metodas rodo, kad Komisija yra įsipareigojusi stengtis paprastinti biudžeto vykdymo rezultatų ataskaitų teikimą.

Iniciatyva „Biudžeto kryptis – konkretūs rezultatai“ siekiama nuolatinės pažangos šioje srityje. Konkretūs patobulinimai jau buvo atlikti 2015 m. Komisijos strateginio planavimo ir programavimo cikle, taip pat biudžeto procedūroje. Šiais pakeitimais pagerinamas visų programų veiklos rezultatų planavimas, stebėsena ir ataskaitų teikimas.

3.Klaidų lygio klausimo sprendimas

Europos Parlamentas ir Taryba pateikė prašymus dėl reikalavimų vykdymo klausimų, remdamiesi Europos Audito Rūmų 2014 m. metinėje ataskaitoje nustatytais faktais, taip pat informacija, kurią Komisija pateikė su biudžeto įvykdymo patvirtinimu susijusiose ataskaitose, kaip antai nagrinėjami Komisijos 2014 m. rezultatų valdymo srityje apibendrinamojoje ataskaitoje ir Komunikate dėl ES biudžeto apsaugos iki 2014 m. pabaigos.

Reaguodama į Europos Parlamento ir Tarybos prašymą griežtai taikyti Finansinio reglamento 32 straipsnio 5 dalį, Komisija išanalizuos sritis, kuriose nuolat nustatomi dideli klaidų lygiai, ir praneš apie esmines klaidų priežastis bei priemones, kurių imtasi joms spręsti, kartu užtikrindama ekonomiškai efektyvias kontrolės priemones.

Šiuo požiūriu Komisija yra įsipareigojusi toliau glaudžiai derinti klausimus su valstybėmis narėmis ir kitais subjektais, kuriems pavesta vykdyti ES biudžetą, kad nustatytų sritis, kuriose reikia imtis suderintų veiksmų arba kuriose tie veiksmai galėtų būti naudingi. Jei reikia, bus imtasi prevencinių veiksmų, kaip antai bus teikiamos rekomendacijos valstybėms narėms arba sustabdomas ir (arba) nutraukiamas lėšų mokėjimas.